แนวทางมาตรการป้องกันผลประโยชน์ทับซ้อน
โรงพยาบาลศรีณรงค์ ประจำปีงบประมาณ ๒๕๖๓

                 ตามที่โรงพยาบาลศรีณรงค์ ได้วิเคราะห์ความเสี่ยงในการปฏิบัติงานที่จำทำให้เกิดผลประโยชน์ทับซ้อนในการปฏิบัติงาน ประจำปีงบประมาณ ๒๕๖๓ ดังนั้น เพื่อป้องกันการปฏิบัติงานไม่ให้เกิดผลประโยชน์ทับซ้อน โรงพยาบาลศรีณรงค์จึงกำหนดแนวทาง ขั้นตอน มาตรการในการปฏิบัติงานที่อาจจะเกิดผลประโยชน์ทับซ้อน ดังนี้

๑.มาตรการป้องกันผลประโยชน์ทับซ้อน เกี่ยวกับงานทรัพยากรบุคคล

๑.๑ แต่งตั้งคณะกรรมการเพื่อกำหนำตำแหน่งและความต้องการของบุคลากรที่จะมาปฏิบัติงานที่โรงพยาบาลศรีณรงค์ โดยให้มีหน้าที่การพิจารณาตำแหน่ง จำนวน และความเหมาะสมแล้วเสนอความเห็นให้ คณะกรรมการบริหารโรงพยาบาลให้ความเห็นชอบ และเสนอให้ผู้อำนวยการโรงพยาบาลศรีณรงค์ อนุมัติ
๑.๒ กำหนดมาตรการในการสอบคัดเลือก สอบสัมภาษณ์  โดยการแต่งตั้งคณะกรรมการดำเนินการและมีการตรวจสอบคณะกรรมการไม่ให้มีส่วนเกี่ยวข้องกับผู้สมัครคัดเลือก
๑.๓ แต่งตั้งคณะกรรมการสอบคัดเลือก  โดยให้ผู้บริหารเป็นประธานในการเลือกข้อสอบและปิดเป็นความลับ
๑.๔ ดำเนินการประกาศผลการสอบแข่งขัน สอบคัดเลือก โดยทางสื่อประชาสัมพันธ์ เพื่อให้ทราบโดยทั่วกัน
๑.๕ แต่งตั้งกรรมการสอบสัมภาษณ์ โดยให้หัวหน้ากลุ่มงาน ผู้แทนจากหัวหน้าฝ่าย หัวหน้างานเข้ามามีส่วนร่วม

๒. มาตรการป้องกันการจัดหาพัสดุ

๒.๑ จัดประชุมให้มีความรู้ด้านพัสดุแก่เจ้าหน้าที่เพื่อให้ปฏิบัติตามพระราชบัญญัติพัสดุ พ.ศ.๒๕๖๐
๒.๒ แต่งตั้งคณะกรรมการพัสดุ หัวหน้าเจ้าหน้าที่พัสดุ โดยตรวจสอบความเกี่ยวข้องกับผู้ประกอบการที่มาเป็นผู้ค้าว่ามีส่วนได้เสียหรือไม่และมีการตรวจสอบผู้มีอำนาจในการอนุมัติ
๒.๓ จัดทำมาตรการเกี่ยวกับการเก็บ  การรักษาพัสดุ  และมีมาตรการป้องกันการนำทรัพย์สินของทางราชการไปใช้ส่วนตัว
๒.๔ ควบคุมโดยการจัดทำทะเบียนคุมและการบำรุงรักษาพัสดุให้เป็นปัจจุบันและหากชำรุดต้องดำเนินการซ่อมแซมหรือจำหน่ายตามระเบียบ
๒.๕ จัดหาแนวทางการจัดซื้อจัดจ้าง ร่วมกับคณะกรรมการบริหารโรงพยาบาล เพื่อให้ประหยัดงบประมาณ

๓.มาตรการในการป้องกันผลประโยชน์ทับซ้อนด้านการเงิน

๓.๑ แต่งตั้งคณะกรรมการผู้มีอำนาจในการเบิกจ่ายเงินของโรงพยาบาลศรีณรงค์เป็นผู้มีอำนาจในการอนุมัติการเบิกจ่ายเงิน
๓.๒ กำหนดมาตรการแนวทางขั้นตอนการเบิกจ่ายเงิน การตรวจหลักฐานการจ่ายเงิน ให้เจ้าหน้าที่การเงินมีการแบ่งงาน  ตรวจสอบ และถ่วงดุลอำนาจในการดำเนินการได้
๓.๓ ตรวจสอบขั้นตอนกระบวนการเบิกจ่ายเงิน การตรวจหลักฐานการจ่ายเงิน ให้เจ้าหน้าที่รับทราบการปฏิบัติเพื่อให้ทันตามกำหนดเวลาและถูกต้องตามระเบียบการเบิกจ่าย
๓.๔ วางระบบการติดต่อสื่อสารการเบิกเงินระหว่างหน่วยงานที่ขอเบิก และงานการเงินที่เป็นหน่วยงานตรวจสอบและทำการเบิกจ่าย  ให้มีช่องทางการติดต่อสื่อสารและสามารถดำเนินการแก้ไขเอกสารหลักฐานได้รวดเร็วขึ้น
๓.๕ มีระบบการแจ้งการโอนเงิน  การจ่ายเงิน  ให้เจ้าหน้าที่การเงินรับทราบเพื่อเป็นการความคุม  กำกับและตรวจสอบ ให้เป็นไปตามกรอบระยะเวลา
      
      จึงประกาศให้ทราบโดยทั่วกัน

                                  ( นายวุฒิชัย  แป้นทอง )
                                                               ผู้อำนวยการโรงพยาบาลศรีณรงค์
